Арганічна спалучае В.К.Волкава лега-тэхналогію з праектнай дзейнасцю вучняў. “Новае пакаленне думае па-іншаму. Сучасныя дзеці жывуць у стагоддзе развіцця новых тэхналогій. Яны хутка шукаюць інфармацыю, могуць больш даведацца за кароткі прамежак часу. Робяць акцэнт на дэталі, імкнуцца ўсё гэта сістэматызаваць і зрабіць пэўныя высновы. І ўсім гэтым патрабаванням адпавядае метад праектаў, — падкрэслівае настаўніца. — Ён цікавы вучням, бо акунае дзіцячую псіхіку ў новае зменлівае асяроддзе. Гэта не дае школьніку сумаваць і гультайнічаць, бо матэрыял пастаянна новы. Метад праектаў узнімае вучня на новы якасны ўзровень, таму што часцей за ўсё вучэбны матэрыял выходзіць за межы школьнай праграмы”.